Kalle Laanet

Kalle Laanet (sündinud 25. septembril 1965 Orissaares) on Eesti poliitik ja endine politseiametnik, alates 17. aprillist 2023 kuni 1. aprillini 2024 Eesti justiitsminister. 16. märtsil 2024 teatas Laanet, et astub ametist tagasi. 26. jaanuarist 2021 kuni 18. juulini 2022 oli ta Eesti kaitseminister ning aastatel 2005–2007 Eesti siseminister.

Haridus
1979–1983 Tallinna Spordiinternaatkool
1986–1988 Tallinna Miilitsakool
1990. aastal alustas õpinguid Peterburi Siseministeeriumi Akadeemias, kuid Eesti taasiseseisvumine katkestas õpingud
1995 FBI Rahvuslik Akadeemia
1997–2001 Concordia Rahvusvaheline Ülikool (bakalaureusekraad õigusteaduses, mis vastab magistrikraadile)

Karjäär poliitikas
Aastail 2005–2007 oli ta Andrus Ansipi esimeses valitsuses siseminister. Ta on kuulunud XI, XII, XIII ja XIV Riigikogu koosseisu. Vahemikus 22. märtsist 2018 kuni 4. aprill 2019 oli ta XIII Riigikogu aseesimees.

Ta kuulus 2005. aastast Eesti Keskerakonda. 19. märtsil 2012 otsustas erakonna juhatus ta erakonna maine väidetava kahjustamise eest erakonnast välja heita.Keskerakonna juhatus otsustas: Laanet välja, Vakrale noomitus Postimees, 19. märts 2012 2. aprillil 2014 astus ta Reformierakonda.

15. augustil 2011 teatati, et ta kandideerib Euroopa politseiameti (Europol) asedirektoriks, kuid ta ei osutunud valituks.

Ta kandideeris 2015. aasta Riigikogu valimistel valimisringkonnas nr 5, sai 2388 häält ning osutus valituks XIII Riigikogu liikmeks ringkonnamandaadiga.http://rk2015.vvk.ee/detailed-5.htmlhttp://rk2015.vvk.ee/acquired-mandates.html 2017. aasta kohaliku omavalitsuse volikogude valimistel kandideeris Laanet Saaremaa vallas ning osutus 336 häälega valituks Saaremaa vallavolikokku, kus ta on ehitus- ja keskkonnakomisjoni liige.

Laanet kandideeris 2019. aasta valimistel Riigikogusse valimisringkonnas nr 5 (Hiiu-, Lääne- ja Saaremaa), kogus 3344 häält ning osutus ringkonnamandaadiga valituks.

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 4348 häält ning osutus ringkonnamandaadiga valituks.

Ta oli alates 17. aprillist 2023 justiitsminister Kaja Kallase kolmandas valitsuses. 

 Korteriafäär 
Laanet teatas 16. märtsil 2024, et astub ministrikohalt tagasi, kuna ajakirjanduses hakkas levima info, et ta on aastatel 2022–2023 kuluhüvitistega oma abikaasa poja ettevõttelt enam kui 12 000 euro eest Kentmanni tänaval korterit üürinud.https://www.err.ee/1609284435/justiitsminister-kalle-laanet-astub-tagasi Sama aasta mais algatati sel põhjusel kriminaalmenetlus. 

Ministritel tuleb eluasemekulude hüvitamist küsides kinnitada, et tal pole üürileping sõlmitud kellegagi, kes oleks temaga seotud korruptsioonivastase seaduse mõttes. Ministri advokaadi sõnul vastasid Laaneti poolt riigikogule ja justiitsministeeriumile antud kinnitused tõele, kuna abikaasa laps või temale kuuluv ettevõte ei ole kehtiva korruptsioonivastase seaduse tähenduses ametiisikuga seotud isik.

Riigikogu võttis 22. mail 2025 Laanetilt saadikupuutumuse"Riigikogu otsustas võtta Laanetilt saadikupuutumatuse" ERR, 22. mai 2025 ja 9. veebruaril 2026 mõistis Harju Maakohus ta süüdi kelmuses ning määras talle karistuseks aasta ja neli kuud tingimisi vangistust. Kohus leidis, et kasulaps on siiski seotud isik ja selle tõttu poleks tohtinud ka tema käest korterit üürida. Laaneti sõnul pole ta kunagi varjanud, kellelt ta korterit üürib ning tal ei ole kunagi olnud kavatsust küsida riigilt midagi, milleks tal polnud õigust."Kohus mõistis Kalle Laaneti tingimisi vangi" ERR, 9. veebruar 2026

Töökäik
pisi|Kalle Laanet Eesti Vabariigi iseseisvuspäeval Kuressaares kõnet pidamasFoto: Ave Maria Mõistlik, 24. veebruar 2021
1988–1993 erinevad ametid Kingissepa rajooni miilitsas ja Saare maakonna politseis.
1993–1994 Keskkriminaalpolitsei varavastaste kuritegude osakonna komissar (Eesti Päevalehe andmetel töötas Laanet 1993–1994 Saaremaa abiprefektina)
1994–1995 Keskkriminaalpolitsei organiseeritud kuritegevuse tõkestamise osakonna infogrupi vaneminspektor
1995–2002 Saare Politseiprefektuuri prefekt
2002–2003 Tallinna Politseiprefektuuri prefekt
2004–2005 Lääne Politseiprefektuuri prefekt
2005–2007 Eesti siseminister
2007–2021 Riigikogu liige (kuulus õiguskomisjoni, oli 2007–2012 Keskerakonna fraktsioonis, 2012–2014 fraktsioonitu, 2014. aastast Reformierakonnas, 2018-2019 Riigikogu aseesimees) 
2017–2021 Saaremaa vallavolikogu liige
2018–2021 SA Kuressaare Haigla nõukogu esimees
2021–2022 Eesti kaitseminister
juuni 2022 – juuli 2022 kaitseminister siseministri ülesannetes
2022–2023 Riigikogu liige (Riigikaitsekomisjoni liige ja korruptsioonivastase erikomisjoni aseesimees)
2023–2024 Eesti justiitsminister 
2024– Riigikogu liige

Kalle Laanet on aastast 2007 FBI Rahvusliku Akadeemia Euroopa osakonna president.

Tunnustus
 2002 – Politsei teeneteristi kolmas klass
 2005 – Poola Vabariigi Teeneteordeni komandöririst
 2006 – Lääne Politseiprefektuuri teenetemärk
 2006 – Kotkaristi III klassi teenetemärk
 2022 – Kaitseministeeriumi II klassi teeneterist
 2022 – Eesti mereväe teenetemärgi «Usk ja Tahe» kõrgeim aste – kuldankur.

Isiklikku

Kalle Laanet on abielus ja tal on kolm last.

Viited

 Välislingid 

Vabariigi Valitsus
Riigikogu valimine


Kategooria:Eesti Keskerakonna poliitikud
Kategooria:Eesti Reformierakonna poliitikud
Kategooria:Eesti politseinikud
Kategooria:Eesti siseministrid
Kategooria:Eesti kaitseministrid
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Concordia Rahvusvahelise Ülikooli Eestis vilistlased
Kategooria:Kotkaristi III klassi teenetemärgi kavalerid
Kategooria:Sündinud 1965